Es 


= TOPLINSKA MJERENJA 


P= 


Dr. ing. VELIMIR VOUK 


j 
k 
: * : 
, * 
LK * 
: Pie A 
(E nase 


sh 


= JUGOSLAVENSKA AKADEMIJA ZNANOSTI IU 


« VR 


PRIRUČNIK 


PRIRUČNIK ZA TEČAJEVE IZ HIGIJENE RADA 


UREDNIK 
Dr. BRANKO KESIĆ 


INSTITUT ZA HIGIJENU RADA 
JUGOSLAVENSKE AKADEMIJE ZNANOSTI I UMJETNOSTI 


TOPLINSKA MJERENJA 


Dr. ing. VELIMIR VOUK 


Z AG R E B 
19% 85 2 


Predgovor 


Ova je knjižica malo proširen nacrt predavanja, koja sam održao u 
Školi narodnog zdravlja Medicinskog fakulteta u Zagrebu u toku školske 
godine 1949./50. i 1950./51. na tečajevima za usavršavanje liječnika i 
inženjera, a u okviru predmeta Fizička i kemijska analiza radne okoline. 
Ona treba da posluži kao podsjetnik uz predavanja i kao uvod u mje- 
renja toplinske okoline, te nema pretenzija na potpuni prikaz problema- 
tike ocjene toplinske okoline. Pri izboru metoda mjerenja i instrumenata 
uglavnom sam pazio na jednostavnost i mogućnost upotrebe tih metoda 
na terenu. Zato nisam ni opisao skupe instrumente, kojih kod nas nema 
ili ih ima vrlo malo (na pr. Assmanov higrometar ili termoanemometar). 

Navedeni toplinski standardi treba da posluže samo za grubu orijen- 
taciju. Naša iskustva na tom području vrlo su oskudna i, dok ih ne pro- 
širimo, ne možemo se upuštati u predlaganje vlastitih standardnih vri- 
jednosti. 

Na kraju knjižice navedena je literatura, kojom sam se služio, i kojom 
zainteresirani čitalac može proširiti svoje znanje iz toga zanimljivog i 
važnog područja fiziološke higijene. Originalne radove naveo sam samo 
onda, ako sam iz njih uzeo neke podatke za ovu knjižicu. Dalje upute 
u originalnu literaturu naći će čitalac u navedenim udžbenicima i mo- 
nografijama. 

Zahvaljujem dr. Taomasu BEproRpu, direktoru Istraživačke jedinice 
za higijenu okoline Savjeta za medicinska istraživanja, London, koji mi 
je dopustio da upotrebim nomograme (1-5a) objavljene u njegovoj knji- 
žici: Environmental Warmith and its Measurement, Med. Res. Coun., 
London, War Memo. No. 17, 1946, zatim ing. ZDENKU TOPOLNIKU, na- 
učnom suradniku Instituta za higijenu rada, koji mi je mnogo pomogao 
pri preračunavanju nomograma iz britanskih u metričke jedinice, od- 
nosno u %C,i ing. A. GERasimovu (fotolaboratorij Škole narodnog 
zdravlja), koji je izradio fotografije instrumenata. 


1. Mjerenje toplinske okoline 


UVOD 


Stvaranje se topline u organizmu regulira metabolizmom, a izmjena 
topline između organizma i okoline vrši se kondukcijom (vođenjem to- 
pline), konvekcijom, toplinskim zračenjem i isparivanjem vode s povr- 
šine tijela. Toplinska okolina radnog mjesta treba da bude takva, da u 
svako vrijeme postoji toplinska ravnoteža između organizma i okoline. 
Ako se brzina stvaranja topline metabolizmom označi sa Hu (kcal/m?/ 
/sat), a brzina dovođenja ili odvođenja topline kondukcijom sa Ho, 
konvekcijom sa Hr, toplinskim zračenjem sa Hr, a isparivanjem vode 
sa Hr, onda se izmjena topline između organizma i okoline može izraziti 
ovom jednadžbom: 


Hu + Hg +Hx+Ha—He+Ha = 0, (1) 


gdje je Ha brzina akumulacije topline u organizmu, koja može biti po- 
zitivna (tijelo se grije), negativna (tijelo se hladi), ili jednaka nuli (sta- 
nje toplinske ravnoteže). Hgo, Hx, HR mogu biti pozitivne ili negativne 

veličine, već prema tome, da li se tijelu dovodi ili iz njega odvodi to- 
plina. Hr je uvijek negativno, t. j. isparivanjem vode s površine tijela 
toplina se uvijek samo odvodi. Izmjena topline kondukcijom važna je 
samo kod krutih tijela, dok se kod plinova ili tekućina može zanemariti. 
izmjena topline između organizma i okoline vrši se pretežno preko zraka, 
tako da je gotovo uvijek Hxo > 0. 


- Konvekcija 


Konvekcija je način vođenja topline kod kojega materijalne čestice, 
koje prenose toplinsku energiju, mijenjaju svoj položaj. Vođenje kon- 
vekcijom zavisi od razlike temperature između površine tijela i zraka 
i od brzine kretanja zraka: 


H=XK::(b—t) Vvw, (2) 


gdje je Kx konstanta (koja uzima u obzir i površinu tijela), a to je sred- 
nja temperatura površine kože; t» je temperatura okolišnog zraka, a w 
je brzina kretanja zraka (linearna : m/sec). 


Kondukcija 


Kod kondukcije ili vođenja topline materijalne čestice ne mijenjaju 
svog mjesta, pa prema tome faktor brzine kretanja otpada: 


Hr = Ke. > (to - t:), (3) 


gdje je Kxo konstanta vođenja topline. 


Toplinsko zračenje 


Prijenos topline toplinskim zračenjem ne zavisi od temperature zraka, 
nego samo od temperature površine tijela i od temperature ugrijanih 
površina u prostoriji (zidovi, peći i t. d.). Male promjene u temperaturi 
znatno utječu na intenzivnost toplinskog zračenja: , 


Ha = Ka(T“— TR“), (4) 


gdje je Tn srednja apsolutna temperatura ugrijanih površina, a Kn je 
konstanta toplinskog zračenja. Treba istaknuti, da površina tijela, koja 
ulazi u konstantu Ka, nije identična s površinom tijela, koja dolazi u 
obzir pri izmjeni topline konvekcijom, nego je redovno manja. 


Isparivanje 


Odvođenje topline isparivanjem vode s površine tijela vrši se na dva 
načina: nevidljivim isparivanjem (perspiratio insensibilis) i znojenjem. 
Pri nevidljivom isparivanju koža nije prevučena slojem vode (znoja). 
Brzina isparivanja zavisi od temperature površine tijela, od relativne 
vlage prostorije i od brzine strujanja zraka. 

Kod obične sobne temperature otpada od ukupno odvedene ili dove- 
dene topline na: 


toplinsko zračenje. . ... 45% 
kondukciju i konvekciju . . . . . 30% 
ispativanje < 4 2 2 a a o: 259% 


Kod viših temperatura postaje udjel toplinskog zračenja, kondukcije 
i konvekcije pri izmjeni topline sve manji i manji, te na kraju, kad 
temperatura površine tijela postane jednaka temperaturi zraka, odnosno 
ugrijanih površina, jedini način odvođenja topline ostaje isparivanje. 
Kad temperatura okoline postane viša od temperature površine tijela, 
konvekcijom ili kondukcijom kao i toplinskim zračenjem tijelu se samo 

dovodi toplina. U tom je veliko fiziološko značenje znojenja kao jedinog 
načina odvođenja suvišne topline iz organizma kod visokih tempera- 
tura okoline. 


Iz dosadanjeg se razlaganja vidi, da za ocjenu toplinske okoline treba 
izmjeriti ove četiri veličine: 
1. Temperaturu — mjerenje termometrom 


2. Ulagu — mjerenje suhim i vlažnim termometrom (rotacijskim 
higrometrom) 


3. Kretanje zraka — mjerenje katatermometrom 
4. Toplinsko zračenje — mjerenje globus-termometrom. 


TEMPERATURA 


Mjerenje temperature zraka vrši se živinim termometrom, bimetalnim 


. termometrom (upotreba kod termografa) ili termočlankom. 


Preračunavanje "Fahrenheita u %Celsiusa vrši se prema ovoj formuli: 


IO = 3 (OF —32) (5) 


(na pr. 689 F = 5/9 (68 — 32) = 20% C), ili spomoću naročitih tablica. 
Pri radu u prostorijama, gdje je toplinsko zračenje jako, treba rezer- 
voar termometra zaštiti pomoću aluminijske cijevi ili posrebrivanjem. 


Pazi! Pri očitavanju termometra nemoj termometar držati za rezer- 
voar. 


VLAGA 


Maksimalna vlaga je ona najveća količina vodene pare, koju zrak 
može da sadržava kod određene temperature. Što je temperatura viša, 
maksimalna vlaga je veća (vidi tablicu 11). Maksimalna vlaga se izra- 
žava u g/mš. ' 

Apsolutna vlaga je ona količina vodene pare, koja se nalazi u zraku 
u času mjerenja. Izražava se također u g/mš. 


apsolutna vlaga 


maksimalna vlaga iva 


Relativna vlaga = 


Izražava se u procentima. 


Deficit zasićenja = maksimalna vlaga — apsolutna vlaga. Izražava 
se u g/m*. 

Fiziološki deficit zasićenja = maksimalna vlaga kod 32,5% € — apso- 
lutna vlaga. Temperatura od 32,5% C uzeta je zato, što je to srednja 
temperatura površine kože i srednja temperatura izdahnutog zraka kod 
čovjeka. Od fiziološkog deficita zavisi mogućnost odvođenja topline 
pomoću isparivanja. 

Mjerenje vlage vrši se pomoću suhog i vlažnog termometra (rotacij- 
ski higrometar) ili higrometra (psihrometra) na dlaku. 

Princip rotacijskog higrometra. Isparivanjem se hladi površina, na 
kojoj se isparivanje vrši. Isparivanjem vode s površine vlažnog termo- 
metra njegova se temperatura snizuje, jer pretvaranje vode iz tekućeg 
u plinovito agregatno stanje (paru) troši toplinsku energiju. Depresija 
temperature vlažnog termometra je to veća, što je relativna vlaga pro- 


storije manja. Kod relativne vlage od 100% temperature suhog i vlaž-: 


nog termometra su jednake. Da bi se ravnoteža isparivanja što prije 
uspostavila, treba vlažni termometar rotirati. 


Instrument (rotacijski higrometar) sastoji se od dva živina termometra. 


Rezervoar jednog termometra omotan je vlažnom tkaninom (slika 1). 


Termometri su smješteni u okvir, koji omogućava brzo kretanje termo- 
metra oko jedne osovine. Okretanje se vrši tako dugo, dok temperatura 
vlažnog termometra ne prestane padati. Očitavanje treba vršiti brzo i 
neposredno nakon rotacije. Krpicu, kojom je omotan rezervoar vlažnog 
termometra, treba navlažiti destiliranom vodom. : 


Postupak 


1. Rotiraj instrument. 


2. Očitaj suhi i mokri termometar. Te dvije radnje ponavljaj tako 
dugo, dok temperatura mokrog termometra ne postane stalna. 


3. Odredi razliku temperature između suhog i mokrog termometra. 
4. Iz priložene tablice III očitaj procenat relativne vlage. 


Kontinuirana registracija temperature zraka i relativne vlage vrši se 
termohigrografom (slika 2). 


BRZINA STRUJANJA ZRAKA 


. Treba razlikovati usmjereno i vrtložno (bez određenog smjera) stru- 
janje zraka. Usmjereno strujanje važno je kod ventilacije 1 o njemu 
će biti govora na drugom mjestu. Mjerenje strujanja zraka bez obzira 
na smjer vrši se katatermometrom. ' 

Princip. Brzina hlađenja katatermometra zavisi od brzine strujanja 
zraka, jer se hlađenje vrši pretežno spomoću konvekcije. Ako je F ko- 
ličina topline u milikalorijama, koju 1 cm? površine katatermometra 
izgubi, kad njegova temperatura padne od 38% na 35% C (ili općenito: 
od gornje na donju oznaku termometra), a r vrijeme, koje je potrebno, 
da temperatura katatermometra padne od 38% na 35% (ili od gornje do 
donje oznake termometra), onda je brzina hlađenja (= gubitak topline 
u jedinici vremena): 


, (6) 


Katatermometar se hladi i vođenjem (kondukcijom) i konvekcijom, pa 
je prema tome: 


H = Hr + Hx, (7) 
budući da je 


a N (8) 


to je: 

H=(a+bVw) (t—t,), (9) 
gdje je t, temperatura zraka, a tk je srednja temperatura katatermo- 

38 +3 
metra (na pr.: ze = 36,5% C). Iz prednje jednadžbe izlazi, da je 
brzina strujanja dana sa: 
H 2 
-————- —a 
“= (=a) m/sec. (10) 
b 


F je konstanta katatermometra. Konstante a i b zavise od tipa kata- 
termometra. 


Instrument 


Katatermometar je alkoholni termometar s razmjerno velikim rezer- 
voarom (sl. 3). Dužina rezervoara je otprilike 4 cm, a širina 1,8 cm, no 
te dimenzije nisu točno normirane. Na kapilari termometra urezane su 
samo dvije oznake, koje pokazuju razliku temperature od 3%C (5%F). 
Kapilara katatermometra je na vrhu proširena u mali rezervoar, tako da 
instrument možemo ugrijati nekoliko stupanja iznad gornje oznake bez 
opasnosti, da termometar pukne. Na stražnjoj strani kapilare označena 
je konstanta katatermometra (na pr. F 475). 

Kod običnog katatermometra gornja oznaka pokazuje 38% C, a donja - 


35% (€. Za mjerenje brzine strujanja u prostorijama s visokom tempe- 
raturom upotrebljavaje se t.zv. visokotemperaturni katatermometri 
(130-125% F ili 55-52%C). Ako je na mjestu mjerenja temperaturno 
zračenje jako, treba upotrebiti srebrni katatermometar, koji je konstru- 
iran isto kao i obični katatermometar, samo mu je rezervoar prevučen 
tankim srebrnim limom, koji reflektira toplinske zrake (sl. 4). Srebrni 
katatermometar ima temperaturno područje 130-125% F ili, za visoke 
temperature, 150-145% F. 


Postupak 


1. Stavi katatermometar u vruću vodu. 

2. Pusti, da se alkohol digne do polovine malog rezervoara na vrhu 
kapilare. 

3. Izvadi termometar iz vode. 

4. Brzo ga obriši suhom krpom. 

5. Izmjeri vrijeme, koje je potrebno, da se alkohol spusti od gornje 
do donje oznake. To je vrijeme hlađenja ". 


6. Ponovi postupak najmanje tri puta, i uzmi srednju vrijednost kao . 


vrijeme hlađenja. 


7. Iz poznate konstante katatermometra F, vremena hlađenja 7 i tem- 
perature zraka tz izračunaj prema formuli (10) brzinu strujanja zraka.: 


Tablica I. 


KONSTANTE ZA JEDNADŽBU KATATERMOMETRA 
BEproRp, T., Basic principles of ventilation and heating, London 1948. 


(w u m/sec.) 


Područja Površina ' Male brzine Velike brzine 
hlađenja rezervoara 


b 


100— 95% F staklo 97,79 F 0,2821 
38— 359 € staklo 36,5% C 0,508 


130—125% F staklo 127,59 F 0,258 
55— 520C staklo 53,00 C 0,465 
100— 95%F srebro 97,79F BA 
130—125F | srebro 127,5% F 0,239 
150—145% F srebro 147,59 F 0,313 


Brzina strujanja zraka može se odrediti i spomoću priloženih dija- 
grama. ; 

1. Obični katatermometar (dijagram) 


a) izračunaj H = —i u visini te vrijednosti povuci pravac paralelan 
s osi apscise; d 

b) nanesi temperaturu zraka na apscisu dijagrama i povuci pravac 
paralelan s osi ordinate; 

c) presjecište tih pravaca daje brzinu strujanja, koju možeš očitati 
na dijagonalnim krivuljama, koje silaze iz lijevog gornjeg ugla u donji 
desni ugao dijagrama. 

Primjer: H = 8, t = 5%C, w = 0,3 m/sec. 


2. Srebrni katatermometar (nomogram 1 i 2) 


Primjer: Konstanta katatermometra F = 410 
Vrijeme hlađenja rz = 45 sekunda 
Temperatura zraka t, = 13% C 
w = 0,1 m/sec. i 
a) unesi vrijednost 410 na vertikalni pravac na lijevoj strani dija- 
grama; 
b) unesi vrijeme hlađenja na dijagonalni pravac, koji je označen sa 
»vrijeme hlađenja«; 
c) spoji te dvije točke pravcem i produži taj pravac, dok ne presiječe 


. vertikalni pravac označen sa »brzina hlađenja«. U našem primjeru pre- 


sjecište je u točki H = 9,1; 
d) unesi temperaturu zraka od 13% C na pravac »temperatura zraka«; 
e) spoji pravcem točku H = 9,1 s točkom 13% C i produži taj pravac, 
dok ne presiječe treći vertikalni pravac, »brzina strujanja zraka«. Pre- 
sjecište je kod vrijednosti 0,1 m/sec. 


SREDNJA TEMPERATURA ZRAČENJA 


Srednja intenzivnost zračenja okoline najlakše se izražava spomoću 
srednje temperature zračenja. Srednja temperatura zračenja je tempe- 
ratura, kod koje bi crno tijelo zračilo istom intenzivnošću kao okolina, 
u kojoj se nalazimo. Budući da crno tijelo ugrijano na neku određenu 
temperaturu zrači bolje nego bilo koja druga površina iste temperature, 
srednja temperatura zračenja je niža od srednje temperature okolnih 
zidova i ostalih ugrijanih površina u prostoriji. 

Za točno mjerenje srednje temperature zračenja treba upotrebiti 
termočlanak s osjetljivim galvanometrom. Takva mjerenja su teška i 
dugotrajna. U praksi se upotrebljava indirektna metoda za mjerenje 
srednje temperature zračenja spomoću globus-termometra. j 

Instrument 


Globus-termometar se sastoji od šuplje bakarne kugle, koja je izvana 
naličena crnom bojom bez sjaja (sl. 5). U tu kuglu se utakne obični 
živin termometar tako, da rezervoar termometra dođe u centar kugle. 

Temperatura instrumenta zavisi od okoline, u kojoj se mjerenje vrši. 
Ako je srednja temperatura zračenja okoline viša od temperature zraka, 
globus-termometar pokazuje višu temperaturu od običnog živinog ter- 
mometra. Naprotiv, ako su okolni zidovi hladniji od zraka, globus- 
termometar pokazuje nižu temperaturu nego slobodan živin termometar. 
Osim toplinskog zračenja djeluje na globus-termometar i kretanje zraka. 
Što je brzina kretanja zraka veća, to se temperatura, koju pokazuje 
globus-termometar, više približava temperaturi zraka. 

Globus-termometar postizava ravnotežu s okolinom nakon ekspozicije 
od otprilike 20 minuta. : 

Promjer bakarne kugle je 6 palaca (15,3 cm). American Society of 
Heating and Uentilating Engineers (1942) preporučilo je globus-termo- 
metar kao standardni instrument za terenska mjerenja srednje tempe- 
rature zračenja. Amerikanski instrument ima promjer od 8 palaca. U 
laboratoriju Instituta za higijenu rada upotrebljava se kugla od 6 palaca. 


Izračunavanje srednje temperature zračenja 


Kad je globus-termometar u toplinskoj ravnoteži s okolinom, onda je 
djelovanje toplinskog zračenja i konvekcije izjednačeno. Ako je tempe- 
ratura okolnih površina viša od temperature zraka, onda je količina 
topline, koju jedinica površine globus-termometra primi u jedinici vre- 
mena preko toplinskog zračenja, dana sa: 


Ha = Ku + (Tat — Tać) kcal/m? + min, (11) 
a gubitak topline konvekcijom sa: 
He= Ke: (te—t)* Vw kcal/m? + min. (12) 


gdje je Tr srednja temperatura zračenja izražena u %Abs., a Ta tempe- 
ratura globus-termometra u "Abs. 


Ta = to? C + 273. (13) 


t, je temperatura zraka u %C, a w je brzina kretanja zraka u m/min. U 
stanju ravnoteže Ha = Hr, ili: KR + (Tat — To) = Ke >: (ta—t) Vw. 
Otuda izlazi, da je: 


K 


Tat=Ta+- vw + (ta—t) "Abs. (14) 


Kx 


Numerička vrijednost konstante Kx/Kn za globus-termometar od 6 palaca 
iznosi 3,19 X 107 (BEproRp, 1948). ' 

Primjer: 


temperatura globus-termometra ta = 19% C, Ta = 2920 Abs. 
temperatura zraka t, = 16% € 
brzina kretanja zraka w = 16 m/min. 


Tat = (2,92 X 102)4 -+ 3,19 X 107 X 4 X 3 = 72,8 X 108 + 3,8 X 108= 
= 76,6 X 105 


Ta = 296% Abs. = 23% C. 


Srednja temperatura zračenja obično se u praksi ne izračunava, nego se 
očitava s nomograma (vidi nomograme 34, b, c), koji su izrađeni prema 
formuli (14). Očitavanje se vrši na ovaj način: 


1. Na skalu A unesi razliku između globus-temperature i tempera- 
ture zraka. 

2. Tu točku spoji pravcem s točkom, koja označuje brzinu kretanja 
zraka na skali B, i produži taj pravac toliko, da presiječe skalu C. 

3. Točku na skali C, koju si tako dobio, spoji pravcem s točkom, koja 
na skali D označava temperaturu globus-termometra. Presjecište tog 
pravca i skale E je srednja temperatura zračenja. 


Postupak pri mjerenju globus-termometrom: 


. Ostavi instrument u prostoriji, u kojoj mjeriš, najmanje 20 minuta. 
. Očitaj temperaturu globus-termometra. 

. Očitaj temperaturu zraka (suhu). 

. Odredi brzinu strujanja zraka katatermometrom. 

. Izračunaj srednju temperaturu zračenja. 


VAR = 


HI. Ocjena toplinske okoline 


Mjerenja temperature, vlage, kretanje zraka i toplinskog zračenja 
treba da nam posluže za ocjenu utjecaja toplinske okoline na čovjeka 
i njegovu radnu sposobnost. Treba, dakle, da ocijenimo, da li je neka 
radna sredina s higijenskog stajališta prikladna za boravak i rad ljudi. 
Utjecaj toplinskih faktora na živi organizam vrlo je složen i nije ga 
lako ocijeniti. Prikladnost neke okoline za život i rad odražava se u 
osjećaju toplinske udobnosti pojedinaca, koji se nalaze u toj sredini. 
Svi se autori slažu u tom, da je osjećaj toplinske udobnosti vrlo složen 
i da faktori, koji na njega utječu, nisu samo fizičke naravi (temperatura, 
vlaga, kretanje zraka, toplinsko zračenje, odjeća), nego i fiziološke na- 
Tavi (zdravstveno stanje pojedinaca, spol, dob, fizička aktivnost, akli- 
matizacija). Možemo kazati, da stanje toplinske udobnosti postoji onda, 
ako se regulacije temperature organizma postizava uz minimalno fizio- 

loško prilagođavanje, ili drugim riječima, ako je pojedinac nesvijestan 
toplog ili hladnog, ako se osjeća udobno. Upravo zbog velikog broja 
različitih faktora, koji uvjetuju osjećaj toplinske udobnosti, mnogi su 
autori pokušali, da spoje bar fizičke faktore u jedan toplinski indeks, 
koji bi jednim brojem opisao stanje toplinske okoline. 

Bilo je pokušaja, da se načine naročiti aparati, koji bi registrirali 
sumirano djelovanje svih ili nekih termičkih faktora. Na taj način na- 
stao je Heberdenov grijani termometar, Hillov katatermometar, vlažni 
katatermometar, Duftonov eupateoskop, Vernonov globus-termometar, 
Pierceov laboratorijski termointegrator i t.d. Glavna je misao pri 1z- 
vedbi tih aparata bila, da će oni reagirati na toplinsku okolinu jednako 
kao ljudski organizam. To se očekivanje nije nikada ispunilo. Svi su ti 
instrumenti mogli registrirati sposobnost okoline, da njih hladi ili grije. 
Ta se sposobnost, dakako, mijenja s veličinom i oblikom pojedinog in- 
strumenta, a nijedan se od instrumenata ne može adaptirati na promi- 
jenjene prilike u okolini, kao što to može živi organizam. 

Drugi su opet autori pokušali izvesti toplinske indekse računski iz 
podataka o mjerenju pojedinačnih toplinskih faktora. Takvih pokušaja 
ima mnogo. Neki su od tih indeksa subjektivne naravi (na pr. efektivna 
temperatura), a neki bi trebali da budu objektivan indeks za sposobnost 
okoline, da hladi ili grije živi organizam (na pr. operativna tempera- 
tura). U određenim prilikama mogu kao toplinski indeksi poslužiti i 
pojedini toplinski faktori. Tako je na pr. pod normalnim klimatskim 
uvjetima (temperatura zraka oko 20% C, vlaga oko 30-60%, kretanje 
zraka oko 5 m/min) suha temperatura zraka vrlo dobar toplinski indeks. 
U slučajevima, kad je toplinsko zračenje jako, može kao toplinski indeks 
poslužiti globus-temperatura, a u sredinama, gdje je relativna vlaga vrlo 
visoka, mokra temperatura zraka može zamijeniti sve ostale toplinske 
indekse. Mi ćemo opisati samo efektivnu temperaturu i operativnu tem- 
peraturu, ne zato, što bi to bili najbolji toplinski indeksi, nego zato, što 
se efektivna temperatura najčešće upotrebljava, a operativna tempera- 
tura je primjer objektivnog toplinskog indeksa. 


TOPLINSKI INDEKSI 
Efektivna temperatura 


U Sjedinjenim američkim državama i u Kanadi mnogo se upotre- 
bljava efektivna temperatura kao toplinski indeks (HouGaTEN i YAGLO- 
cLou, 1923, 24); (YAacLogrov i MmLER, 1925). Efektivna temperatura 
uzima u obzir temperaturu zraka, kretanje zraka i vlažnost zraka, ali 
zanemaruje toplinsko zračenje. Efektivna temperatura neke prostorije 
definirana je kao ona temperatura mirnog zraka, potpuno zasićenog vo- 
denom parom, koja bi izazvala isti osjet, kao što ga izaziva sumirano 
djelovanje temperature zraka, kretanja zraka i vlažnosti zraka prosto- 
rije, u kojoj se vrši mjerenje Ako na pr. većina osoba (50%o ili više) 
u nekoj prostoriji sa suhom temperaturom zraka od 24% €, a vlažnom 

temperaturom zraka od 16,7% C i brzinom kretanja od 0,5 m/sec ima isti 
osjet toplote kao kad boravi u potpuno mirnom zraku, zasićenom vode- 
nom parom, koji je ugrijan na 20,6% €, onda je efektivna temperatura 
spomenute prostorije 20,60 C. To je, dakle, empirijska skala, koja se 
osniva na subjektivnom osjetu toplote. Skala efektivne temperature do- 
bivena je na osnovu eksperimenata s velikim brojem osoba. Te eksperi- 
mente je izvršilo Američko društvo za ventilaciju i grijanje u Pitts- 
burghu (usa) g. 1925. 
Postoje dvije skale efektivne temperature: 


1. Normalna skala, koja se odnosi na osobe obučene u normalnu laku 
odjeću i koje vrše laki rad. 


2. Osnovna skala, koja se odnosi na osobe svučene do pasa, koje ta- 
kođer vrše neki laki rad. 


Efektivna temperatura se izračunava iz podataka o suhoj i vlažnoj 
temperaturi zraka i o brzini strujanja zraka, spomoću nomograma (4-5a). 
Na tim nomogramima ucrtane su dvije vertikalne skale. Jedna se odnosi 
na suhu temperaturu zraka, a druga na vlažnu. Krivulje istih _ brzina 
strujanja zraka povučene su iz lijevog donjeg ugla u desni gornji ugao 
nomograma, a krivulje efektivnih temperatura, koje odgovaraju nekoj 
određenoj kombinaciji suhe i vlažne temperature zraka i brzine kreta- 
nja zraka, ucrtane su tako, da silaze iz lijevog gornjeg u desni donji 
ugao. E. T. se određuje tako, da se pravcem spoje točke, koje odgova- 
raju izmjerenoj suhoj i vlažnoj temperaturi. Presjecište tog pravca i 
krivulje, koja odgovara izmjerenoj brzini kretanja zraka leži na krivulji 
efektivne temperature. Presjecište pravca, koji spaja suhu temperaturu 
od 24,4% C i vlažnu temperaturu od 16,7% C, i krivulje brzine kretanja 
zraka od 0,5 m/sec, leži na pr. na liniji efektivne temperature od 20,60 C. 

Područje za primjenu efektivne temperature su vlažne i vruće klime, 
jer je pod takvim toplinskim prilikama korelacija između efektivne tem- 
perature i fizioloških reakcija organizma najbolja. Nedostatak efektivne 
temperature je u tome, što ne uzima u račun toplinsko zračenje. Ako se 
radi o toplinskim sredinama, gdje je toplinsko zračenje jako, treba efek- 
tivnu temperaturu korigirati u tom smislu. Tako korigiranu efektivnu 
temperaturu nazivamo korigiranom efektivnom temperaturom (BEDFORD, 
1946). Korigirana E. T. izračunava se iz istih nomograma kao i E.T., 
samo se na lijevoj vertikalnoj skali nanese globus-temperatura namjesto 
suhe temperature. 


Operativna temperatura 


Operativna temperatura (GAGGE, HERRINGTON i WiNsLOW, USA, 1937 
i kasnije) definirana je ovom jednadžbom: 


to = 0,48 ta + 0,19 [& Vw — (s: * Vw — 1), (15) 
gdje je 
to operativna temperatura, 
ta srednja temperatura zračenja u %C, 

t, temperatura zraka u "C, 
ta srednja temperatura kože u "C, 
w brzina kretanja zraka u m/sec. 


Operativna temperatura se odnosi na osobe bez odijela. O. T. sumira 
efekt djelovanja toplinskog zračenja, temperature zraka i kretanja zraka. 
Vlažnost se zraka uzima u račun preko srednje temperature kože t:, koja 
zavisi, među ostalim faktorima, i od brzine isparivanja, a to je opet u 
vezi s vlažnošću zraka. Za razliku od efektivne temperature, operativna 
temperatura nije subjektivni indeks toplote nego se osniva na fizikalnim 
osobinama neke određene toplinske sredine. Operativna temperatura 
označuje sposobnost toplinske sredine da hladi ili grije organizam iz- 
mjenom topline između organizma i okoline. 

Konstante 0,48 i 0,19 dobili su autori kao srednju vrijednost na te- 
melju velikog broja eksperimenata na ljudima. Nedostatak operativne 
temperature za praktične svrhe je u tome, što za njezino izračunavanje 
treba poznavati srednju temperaturu kože, a ta je mjerenja u praksi 
gotovo nemoguće izvesti. Zasada je operativna temperatura samo od 
teorijskog značenja. 


TOPLINSKI STANDARDI U INDUSTRIJI 


Osnovni principi za postavljanje toplinskih standarda 


Pri postavljanju standardnih vrijednosti za toplinsku okolinu u indu- 
striji i na drugim radnim mjestima treba uzeti u obzir udobnost i zdrav- 
lje radnika, radni učinak, te fiziološke i psihološke reakcije na rad i 
radnu okolinu. 

Zbog različitih klimatskih prilika u pojedinim zemljama, zbog razli- 
čite vrste rada u pojedinim industrijama i zbog idividualnih konstitu- 
cijskih razlika pojedinih radnika gotovo je nemoguće postaviti standarde, 
koji bi općenito vrijedili. Brojke, koje ću kasnije iznijeti, mogu poslužiti 
samo za grubu orijentaciju. Svaka industrija treba da izradi svoje spe- 
cifične toplinske standarde. 


Optimalni toplinski uvjeti u normalnim industrijskim i radnim sredinama 


Prema podacima Američke komisije za udobnost s obzirom na atmo- 
sferske prilike (Committee on Atmospheric Comfort) većina muških rad- 
nika, koji vrše laki rad zimi, osjećat će se udobno, ako se temperatura 
zraka kreće između 20 i 220 C, uz umjerenu vlažnost zraka, i ako brzina 
kretanja zraka ne prelazi 15 m/min. 

j Žene se općenito bolje osjećaju ako je temperatura za 2% C viša, jer 
im je veličina mijene tvari manja, i jer nose lakšu odjeću. 

Prema istim podacima optimalni uvjeti za muške radnike, koji vrše 
laki rad ljeti, postoje onda, ako je temperatura između 24 i 26% C, uz 
relativnu vlagu manju od 50% i brzinu kretanja zraka do 15 m/min. 

Slika 1. Rotacijski higrometar 


Slika 2. Termohigrograf 


a = bimetalni termometar, b = higrometar na dlaku, c = bubanj za registraciju 
se okrene jednom u sedmici; okreće ga satni mehanizam 


, koji 


Slika 3. Obični katatermometar 


Slika 4. Srebrni katatermometar 


Slika 5. Globus-termometar 


Radnici, koji su zaposleni na teškom manuelnom radu, mogu se osje- 
ćati udobno i kod temperatura, koje su ispod 0% C. Ipak nije poželjno, 
da temperatura padne ispod 15% C, jer se oznojeni ljudi lako prehlade 
za vrijeme odmora i nakon svršetka rada. 

Ako je temperatura zraka na radnim mjestima normalna (t.j. oko 
20% C) ili ispod normale, varijacije u relativnoj vlazi nemaju mnogo 
utjecaja na udobnost, a vjerojatno ni na zdravlje. Naprotiv, kad tem- 
peratura zraka prijeđe 26 do 27% C, i kad počne znojenje, relativna vlaga 
postaje sve važniji i važniji faktor. Odvođenje suvišne topline iz orga- 
nizma gotovo je nemoguće, kad temperatura dosegne 360 C, a relativna 
vlaga 100%/o. 

Tablica IV daje podatke o gornjim granicama suhe i vlažne tempe- 
rature uz određenu vlagu i kretanje zraka, koju zdravi ljudi mogu pod- 
nositi pri svakodnevnom radu, ako nose laku odjeću. Tablica IV preni- 
jeta je iz izvještaja Američke komisije za udobnost s obzirom na atmo- 
sferske prilike. Brojčani podaci preračunani su iz angloameričkih mjernih 
jedinica u metričke jedinice, odnosno u %C. Podaci o brzinama kretanja 
zraka zaokruženi su na najbliži cijeli metar, a temperature na najbližu 
polovicu "C. 

Brzine kretanja zraka treba da po mogućnosti budu ispod granica 
osjetljivosti. Granica osjetljivosti za kretanje zraka mijenja se s tempe- 
raturom zraka, i kreće se od otprilike 3 m/min u hladnoj okolini, pa do 
otprilike 25 m/min, ako je temperatura zraka visoka. 

Toplinsko zračenje treba uzeti u obzir kod ocjene toplinske okoline 
tek onda, ako se temperatura globus-termometra razlikuje od tempe- 
rature zraka za više od +1%C. Izuzetno treba uzeti u račun i manje 
razlike, ako je brzina kretanja zraka velika. U svim slučajevima, kad 
postoji jako toplinsko zračenje, treba se služiti korigiranom efektivnom 
temperaturom namjesto efektivne temperature. 

Toplinske prilike u normalnim industrijskim sredinama mogu se u 
većini slučajeva. regulirati općom prirodnom ventilacijom (i, dakako, 
grijanjem zimi). Dobava zraka u radionicama, gdje se vrši laki rad, 
treba da iznosi najmanje 25 m3 po osobi na sat ili dvije izmjene zraka. 
Uzima se ona vrijednost, koja daje veću dobavu zraka. U radionicama, 
gdje se vrši teški manuelni rad, dobava zraka treba da bude najmanje 
34 mš na sat. Ti podaci vrijede samo onda, ako u prostorijama nema 
izvora atmosferskih onečišćenja (plinova, para, prašine). 


Dopušteno trajanje ekspozicije 


Zdravi, aklimatizirani mladi ljudi mogu održavati toplinsku ravno- 
težu, ako rade pod toplinskim uvjetima, koji su definirani u tablici TV, 
a da im frekvencija pulsa ne prijeđe vrijednost od 125 udaraca na mi- 
nutu, a rektalna temperatura 38,3% C. Jedino ograničenje je, da rad ne 
bude tako težak, da veličina mijene tvari prijeđe 240 kcal/m?/sat. 

U nekim industrijama, na pr. u pamučnoj industriji, sam proizvodni 
proces traži vrlo visoke vrijednosti vlage i temperature. U drugim ne- 
kim industrijama (čelik, aluminij, šećerane i t. d.) velika količina topline 
je sporedni produkt tehnološkog postupka. U takvim slučajevima, koji 
su vrlo česti i u rudarstvu, treba poznavati dopušteno trajanje ekspo- 
zicije takvoj toplinskoj okolini. 

Dopušteno trajanje ekspozicije definirano je kao prosječno vrijeme 
potrebno, da se frekvencija pulsa povisi od 70-80 na 125 udaraca na 
minutu, a rektalna temperatura od 36,7—37,2 na 38,3% C. Simptomi pato- 
loških stanja ne javljaju se kod zdravih ljudi, dok frekvencija pulsa 
ne naraste preko 130 udaraca na minutu, a rektalna temperatura preko 
38% C uz ekspoziciju od preko 1 sat. 


Slika 6. Dopušteno trajanje ekspozicije (apscisa) kao funkcija temperature zraka 
(ordinata) i relativne vlage (Am. J. Pub. Health, 40, 1950); Tear Book 1949/50, s. 134. 


Na osnovu laboratorijskih i nekih terenskih mjerenja predložila je 
spomenuta američka komisija podatke o dopuštenom trajanju ekspozi- 
cije, koji su prikazani na sl. 6. lako su ti podaci dobiveni uglavnom 
na osnovu laboratorijskih eksperimenata, ipak se dobro slažu s isku- 
stvima stečenim u »vrućim« industrijama. 

Gornja granica izdržljivosti u vrućim okolinama 


Podaci o gornjoj granici izdržljivosti, koje daju različiti autori, znatno 
se razlikuju. Individualne razlike kod pojedinih ispitanika također su 
velike. Ipak se može uzeti, da efektivna temperatura od 35% GC predstav- 
lja gornju granicu izdržljivosti za kratkotrajni rad u vrućoj okolini. 


Granica izdržljivosti u hladnim okolinama 


Granice izdržljivosti u hladnim okolinama zavise u prvom redu od 
mišićne aktivnosti i odijela. Toplinska izolacija odijela mjeri se poseb- 
nim jedinicama »clo« (kratica »clo« dolazi od engleske riječi clothing 
= odijelo). Toplinsku izolaciju od 1 »clo«-jedinice daje obično muško 
odijelo, koje se nosi u zatvorenim prostorijama i u kojem se odrasli 
muškarac osjeća udobno pri temperaturi zraka od 21% C u mirnom zraku 
i uz relativnu vlagu manju od 50%. Jedna »clo«-jedinica ekvivalentna 
je toplinskoj vodljivosti od 5,55 kcal/*C + m? + sat. 

Najtoplije praktično odijelo ima vrijednost toplinske izolacije od 4,5 
»clo-jedinica«, najtoplija rukavica 1,5 »clo«-jedinice, a najtoplija obuća 
2,5 »clo«-jedinice. 

U takvom odijelu mogu osobe, koje miruju, izdržati kod —12% C šest 
sati, kod —230 C četiri sata, kod —40% C 90 minuta, a kod —55% C 25 
minuta. 

PRIBOR ZA MJERENJE TOPLINSKE OKOLINE 


termometra —10 do +50% €, podjela u 1/2 C 
aluminijski štit za termometar 

rotacijski higrometar 

katatermometar, 38—35% € 

katatermometar srebrni, 130—125% F 

krpa, platnena, za brisanje katatermometra 

krpa, baršunasta, za poliranje srebrnog katatermometra 
zaporni sat, podjela na i/s sek. 

Dewarova posuda (»Termos« boca) 1/e 1 

kugla za globus-termometar 


HH HH o HoHo or ooo o BR 


tronog, fotografski, za montiranje termometra, katatermometra 
i globus-termometra 


3 laboratorijske hvataljke (za katatermometar, globus-termometar 
i obični termometar) 


1 boca (100 ml) destilirane vode za vlaženje psihrometra 


tablice i nomogrami za izračunavanje relativne vlage, brzine kre- 
tanja zraka, srednje temperature zračenja i efektivne temperature 

TABLICA TI. 

Temperatura 


zraka 


Kol 

MAKSIMALNA VLAGA 
U ZAVISNOSTI OD TEMPERATURE ZRAKA 


Maksimalna 
vlaga 
g/m? 


Temperatura 
zraka 


%G 

g/m? 


temperatura zraka (suha) 

Nomogram za izračunavanje brzine strujanja zraka upotrebom visokotemperaturnog 
katatermometra (temperatuvno područje 130-125% F) (posrebreni katatermometar) 

Nomogram 2 

Nomogram za izračunavanje brzine strujanja zraka upotrebom visokotemperaturnog 


bosrebrenog katatevmometra (temperaturno područje 150-145%F) 

Nomogram za ocjenjivanje radijacije upotrebom globus-termometra 

Nomogram za ocjenjivanje radijacije upotrebom globus-termometra 

Nomogram za ocjenjivanje radijacije upotrebom globus-termometra 

Nomogram 4 

TEMPERATURA VLAŽNOG TERMOMETRA *C 


Nomogram za određivanje osnovne korigirane efektivne (ili efektivne) temperature 

; Nomogram za određivanje normalne korigirane efektivne (ili efektivne) temperature 
Nomogram za određivanje normalne korigirane efektivne (ili efektivne) temperature S ž s : ( j ) p 

oFahrenheita u “Gelsiusa 


Tablice za preračunavanje 


pom DIJAGRAM ZA ODREĐIVANJE BRZINE STRUJANJA ZRAKA 

0.90._--- 
rak UPOTREBOM KATATERMOMETRA 
080.__--- 

